
Vikipediya, ochiq ensiklopediya 

Ukrain tili — hindevropa tillari oilasidagi slavyan guruhiga 
mansub sharqiy slavyan tillaridan biri. Asosan, Ukrainada, 
shuningdek, Belorussiya Respublikasi va Rossiya 
Federatsiyasining Ukrainaga ko' shni viloyatlarida, Kuban va 
Uzok, Sharqda, Polsha, Slovakiya, Serbiya, Kanada, AQSH, 

Argentina, Avstraliya va boshqa mamlakatlarda tarqalgan. 

So' zlashuvchilarning umumiy soni 46 mln., jumladan, 

Ukrainaning o'zida 38 mln., Rossiya Federatsiyasida 4,5 mln., 

O ' zbekistonda 150 ming, AQSH va Kanadaning har birida 500 
ming kishidan ortiq (20-asrning oxirlari). 

Ukrain tilining 3 asosiy laxjasi bor: janubi-sharqiy (o'rta 
dneprbo'yi, slobojan, dashtcho'l shevalari); janubi-g'arbiy 
(volinpodolsk, galichbukovina va karpat shevalari) va shimoliy 
(chapqirg' oq, o' ngqirg' oq, volinpolesye shevalari). Hozirgi 
adabiy tili, asosan, janubi-sharkiy laxja asosida shakllangan. 

Ukrain tilining boshqa slavyan tillaridan farklanuvchi belgilari: 
fonetika sohasida — tiloldi i tovushining nisbatan tilorqa i 
tovushidan farqlanishi, yopiq bo' g' inlarda oldingi o, ye, 
tovushlarining i ga aylanishi; morfologiya sohasida — chaqiriq 
kelishigining mavjudligi, erkak jinedagi otlarda jo'nalish va 
o' rin kelishiklarining o' ziga xos qo' shimchalari, sifat 
shakllarining qisqarishi; sintaksis sohasida — o' zgarmas fe' 1 
shaklli shaxesiz gaplarning qo' llanishi va boshqa 

Adabiy Ukrain tilining rivojlanish tarixi 2 bosqichdan iborat: 
qadimgi Ukrain tili (14-asr — 18-asr o' rtalari) va hozirgi 
Ukrain tili (18-asr oxiridan). Qadimgi Ukrain tilida yuridik va boshqa rasmiy xujjatlar, ilmiy nasr, turli 
janrlardagi badiiy adabiyot yaratilgan va saqlanib qolgan. Qad. Ukrain tilining adabiy me'yorlari L. 
Zizaniyaning grammatikasi va lugati (1596)da ham o' z aksini topgan. Hozirgi adabiy Ukrain tili Ukrainada 
I. Kotlyarevskiy va 18-asr oxiri — 19-asr boshlaridagi boshqa yozuvchilar asarlarining maydonga kelishi 
bilan barqarorlashgan. Hozirgi adabiy Ukrain tili tarixida T. G. Shevchenko ijodi ulkan rol o'ynadi. 
T.Shevchenko umumxalq so' zlashuv tili negizida nmnmmilliy adabiy Ukrain tiliga asos soddi. 

O' tgan asrning 20-yillarida adabiy Ukrain tilida jiddiy uzgarishlar sodir bo' ddi. Ukrain tili Ukraina aholisi 
turli tabaqalarining ijtimoiy va madaniy hayotida keng qo' llana boshladi, publitsistik, ilmiy va rasmiy 
uslublarning tez rivojlanishini ta'minladi. 50-yillarda lisoniy me' yorlardagi va bir qancha fanlar 
terminologiyalaridagi boshboshdokliklarga barham berildi. Shu vaqtdan boshlab adabiy Ukrain tili 
me' yorlari rivojida yangi bosqich boshlandi. Keyingi yillarda Ukrain tilida ro' y bergan me' yoriy 
o ' zgarishlar, yangi me' yoriy variantlar "Ukrain tili lugati"da (1 — llj.lar, 1970—80) o' z aksini topali. 

Ukrain tiliga kdsimgi rus yozuvi (kirillitsa) meros bo' lib o' tgan. Eng qad. yozma yodgorliklari: yuridik 
hujjatlar (14— 15-asrlar), diniypandnoma mazmundagi asarlar (16-asr) va boshqa 

Ushbu maqolada O 'zbekiston milliy 
ensiklopediyasi (2000-2005) ma 'lumotlaridan 
foydalanilgan. 


1. [1] (http://encarta.msn.eom/media_701500404/languages_spoken_by_more_than_10_million 

people.html). 

2. [2] (http://www.ethnologue.org/ethno_docs/distribution. asp?by=size). 

! "https://uz.wikipedia.org/w/index.php?title=Ukrain_tili&oldid=2033170" dan olindi ; 


Bu sahifa oxirgi marta 16-Yanvar 2019, 01:35 da tahrir qilingan. 

